c: text/html

text:
Un ekipo di investigado di e Universidad di Rio Grande del Sur (Brazil) a haya evidencianan cientifico di cu e actividad sexual ta dividi riba e proceso di enbehecimento.
E estudio, publica den e revista ‘Biogerontology’, ta inscribi riba e teoria di e soma desechabel. E punto di bista cientifico ta compronde di e senescencia como e resultado di ‘compromisonan’ cu ta establece e organismo entre longevidad y e reproduccion trempan.
Compromiso biokimico
Asina ey, e esfuerzo for di cual e actividadnan reproductivo pa e organismo ta forma parti di dje ta un costo directo pa e speransa di vida. Es decir, mientras mas recurso e curpa ta emplea pa reproduci, menos energia ta keda disponibel pa e regeneracion di tejido y organonan.
E experimento ta basa riba 80 raton macho di laboratorio. E animalnan a wordo separa den cuater grupo, unda nan ta wordo manteni cu vida durante 3, 6, 12 y 24 luna, respectivamente. Na su bes, na cada grupo etario ta wordo dividi den dos subgrupo: den un, e machonan ta mantene contacto sexual cu hombernan, mientras cu den e otro e machonan ta keda aisla for di e sexo contrario.
Despues, e tehidonan organico di cada grupo a wordo analisa y compara basa ariba e indice di reduccion di oxido (redox) y e nivel di testosterona. Di e manera aki, cientificonan a logra establece un correlacion entre e nivel di stress oxidativo y e daño genetico den e specimennan di cada grupo.
E estudio a conclui cu e machonan cu a tene actividad sexual a sufri un nivel di stress oxidativo mas grandi y consecuentemente, un daño celular mas grandi. Es mas, e deterioro di e tehidonan vinclua e pairing tabata specialmente grandi den machonan jong.
Fuente: https://actualidad.rt.com

robotstxt: allowed

filter: keep


text:
ORANJESTAD - Gabinete Wever-Croes lo trece progreso y stabilidad. E alegria cu a reina den pueblo diabierna 17 november a wordo demostra e anochi despues cu e 8 mandatarionan cu lo bay goberna nos pais a huramenta na stadhuis dilanti su Excelencia sr. Gobernador Alfonso Boekhoudt.
Plaza Libertador Gilberto François “Betico” Croes tabata e centro pa ricibi nos gobernantenan nobo den un anochi di acto protacolario y cultural. Nos mandatarionan a yega hunto mustrando asina e union cu ta reina den e gobierno nobo y e deseo di uni pueblo cu cada un tin den nan curason.
Momento emocionante tabata ora cu mandatarionan a subi stage y wordo presenta na e publico. Un publico yena di alegria pa e sintimento cu Aruba lo bay conoce un gobierno solido cu lo traha na e bienestar di nos pais.
E tres lider politico a duna nan palabranan di felicitacion y gradicimento na e pueblo y a priminti di traha na bienestar di un y tur. Prome Minister di Pais Aruba, sra Evelyn Wever-Croes cu hopi emocion a duna su prome discurso como Prome Minister di nos pais, na unda e la enfatisa cu e retonan su dilanti no ta facil pero cu amor y union lo logra su metanan pa pone e ser humano central atrobe.
Mas di 150 artistanan local a uni e anochi aki y brinda nan talento gratis na honor di nos gobierno nobo. Celebracion di instalacion di nos gobierno nobo tabata grandioso. Y e publico prensente, esnan cu a sigui e evento via medionan social y television, y Aruba henter a keda cu e speransa cu nos lo mira progreso y stabilidad cu Gabinete Wever-Croes.


text:
Diabierna mainta a lanta cu otro protesta y welga. Sindicato di Arubus a yama pa un protesta y welga pa asina reclama e hecho cu e situacion di busnan di Arubus no ta di canta macamba. Tin un deterioro pisa den Arubus. Busnan na Aruba ta coriendo riba un hilo ...Read More »
AZV y su hotel Bela Nova ta duna manteca caduca na pacientnan
Pacientnan na Colombia cu ta kedando na e hotel di AZV, Bela Nova, ta alega cu nan ta hayando cumindanan caduca pero tambe cumindanan cu no ta bon hasa. Ariba e foto aki, por mira con e hotel ta cumpra productonan caduca pa asina por pushanan den bariga di Arubianonan. ...Read More »
QuickVideo: Susto di morto den Insel Air na Colombia a hinca pasahero den shock
Desiree Dacosta Gomez ta un pasahero di Insel, masha desgusta. E no por a contene su emocionnan pa loke ela experiencia den un avion na Colombia. El’a manda un video pa bisa: Ta Basta! E avion mester a regresa aeropuerto pa fayo technico y parce cu e avion mester a ...Read More »
QuickVideo; Video di Boa super grandi na Aruba a bay viral
Diahuebs atardi Aruba a keda sorprendi di un video y un potret di loke ta mustra un boa super grandi gara na Aruba. E alegacion tabata bisa na Web NV. BoletinExtra a sigui e informe aki di serca y nos a logra yega na esaki. E video di e boa ...Read More »
QuickVideo: Koeiman riba crisis di confiansa den Gobierno di Corsow
(via Tele Curacao) Minister president di Curacao a splica riba e problema cu tin den Gobierno y unda a keda dicidi cu lo amplia e base di gobierno. Pa esaki a papia cu e partido di Sra. Leeflang, pa e drenta abordo di Gobierno.Read More »
QuickVideo: Gobierno di Curacao ya ta confronta problema di stabilidad
(via Tele Curacao) Gobierno di Corsow ya ta confrontando problema di stablidad. Lider di Par ta splica. QuickVideoRead More »
No tin polis riba brommer mas manera na anja 2009
“Nos mester critica nos mes gobierno”, segun Parlamentario Velasquez. Clarisca Velasquez ta di opinion cu e situacion di criminalidad no por sigui asina. Awor a bin sali cosnan na claridad pa cual ta bay exigi aclaracion di minster di husticia. Un di e puntonan ta cu no tin mas polisnan ...Read More »
Glenbert Croes (MEP) al ministro di energia de Venezuela, Nelson Martinez: El Pueblo Arubiano necesita trabajo
Parl di Mep Sr. Glenbert Croes ta manda mensahe pa Minister di Energia di Venezuela, Sr. Nelson Martinez, pa loke ta trata e situacion di e refineria na Aruba. Sr. Croes ta splica cu e intencion ta pa por a yega na un situacion “win win” unda Venezuela ta gana, ...Read More »
Donny ta duna resumen riba ley di saco di plastic
Parl. Donny Rasmijn a duna un resumen riba e introduccion di e ley di saco di plastic. QuickVideo, click pa mas info.Read More »
Grupo ta alega: Gobierno a atraca pension di ambtenaarnan cu 4 mil florin pa anja
Gobierno a tuma un desicion, cual ta perhudica hopi ambtenaar pensioando pero tambe tur esnan cu lo bay baha cu pensioen. Ta asina cu na anja 2014, Gobierno den un forma unilateral, sin hiba dialogo cu ningun otro instancia of cu representante di pensionadonan a bay over na elimina varios ...Read More »
QuickVideo: Andin Bikker ta cla pa topa Alonso Tromp den corte pa PDR
E problema den PDR lo bay termina na corte. Sr. Bikker ta bisa cu e ta cla pa asina defende su mes den corte, riba e demanda di Sr. Alonso Tromp.Read More »
QuickVideo: Andin Bikker a entrega auto na ganador di rifa
Diahuebs mainta a tuma lugar entrega di auto, na ganador di rifa organisa pa PDR. Click pa mas info.Read More »
QuickVideo; Segun Otmar, Arthur Dowers a faya totalmente!
Den un rueda di prensa recientemente Otmar Oduber a bisa cu Minister Arthur Dowers a faya totalmente. Segun Otmar Oduber, Minister di Husticia no por keda trece mas mentira dilanti, pasobra esaki mester yega na un fin. Minister di Husticia a faya totalmente! Miembronan di parlamento no por ...Read More »
Invoerrechten di 50% riba auto ta demasiado halto
Un auto nobo nobo no ta costa dje caro ey, pero ta ora cu e yega Aruba, cu Gobierno ta klap pueblo cu 50% di invoerrechten riba e auto. Esaki ta imposibilita hopi famia pa por core un auto nobo, y mester accepta pa core un auto segunda mano of ...Read More »
QuickVideo: Joyceline Croes tin fundrasing cu Buleria y Tsunami
Diasabra 11 di Febuari, Joyceline Croes di POR, ta organisa un fundraising pa su participacion den eleccion 2017. Click video pa haya mas informacion.Read More »
Ladronicia for di den auto na Santa Cruz
Santa Cruz – Diaranson anochi un ciudadano a pidi presencia di polis na Club San Martin. E motibo tawata cu antisocialnan a kibra y horta for di su auto. Polis na yegada ta wak cu e glas parti patras a wordo destrui. Loke nan a bay cune segun e doño ...Read More »
Boksmento cu basta daño material, chauffeur bou influencia a wordo deteni
Santa Helenastraat – Diaranson anochi polis ta bay altura di Xavier University pa un accdidente cu hende herida. Na yegada patruya ta constata cu esun cu a causa e accidente ta bou di influencia, caminda cu a detene mes ora. E accidente a sosode momento cu e chauffeur bou di ...Read More »
QuickVideo: Regreso di Rusty den festival
QuickVideoNews: Nos mester critica nos mes Gobierno, segun Clarisca
Parl. Clarisca Velasquez ta bisa cu “nos mester critica nos mes gobierno”, pasobra awor a bin haya sa di varios cosnan cu no ta canando bon den Cuerpo Policial.Read More »
Sitio di porno via internet ta den e Top30 mas mira/bishita na Aruba
E compania Alexa, cu ta monitorea e trafico di tur pagina di internet rond di mundo, a posiciona e pagina di porno, Pornhub, den e Top30, na posicion number 30, di e paginanan di internet mas mira na Aruba. Na cabes ta Google sigui pa Youtube. Loke hopi no ...Read More »


text:
ATIA no solamente ta representa e interes di su miembronan y comercio aki na Aruba pero tambe ta activo internacionalmente. ATIA continuamente ta fortaleciendo colaboracionnan y alianzanan entre ATIA y otro Organisacionnan di Dunadonan di Trabou den region y mundialmente.
Como miembro di e Caribbean Employers’ Confederation (CEC), ATIA a wordo aserca pa uni su mes na e directiva di CEC. Sr. Michel Henriquez, Chairman di ATIA, a keda apunta como miembro di e directiva di CEC durante e Asamblea General cu a tuma luga recientemente na Tridinad. CEC ta un agrupacion regional di organisacionnan den e region di Caribe cu ta dedica su mes na e desaroyo y promocion di practicanan di bon relacionnan laboral den un empresa y riba macro nivel y ta comprometi pa logra productividad y prosperidad pa su miembronan y e region en general.
Srta. Kimberly Boekhoudt, Directora Interino di ATIA, tambe a haya oportunidad pa participa den un Master training riba e maneho efectivo di un Business Member Organization. E master training aki a wordo organisa pa e Organisacion Internacional Laboral (ILO) y a tuma luga di 7 pa 11 di Maart na e campus di ILO-ITC na Turin, Italia. Un total di 36 participante di diferente pais rond mundo a participa representando nan organisacion.
Durante e resto di aña ATIA lo sigi traha riba e colaboracion entre ATIA, CEC y ILO pa ofrece tambe actividadnan pa su miembronan. Lasonan cu instancianan internacional ta importante y como tal ATIA ta satisfecho cu e organisacion ta wordo reconoci internacionalmente y ta forma parti di actividadnan cu ta contribui na e profesionalismo di tareanan di ATIA pero tambe ta aporta na e profesionalismo di organisacionnan den region.


text:
Di Kaha di e in HD Encarga di Splicacion Pa Android & los Ex Playbox HD
Di Kaha di e in HD SPLICACION
Di Kaha di e in HD ta e patras mihó software di ocho pa bo i bo sernan pues. E splicacion ta un otro obra di skol di idéntiko pa e constructie di kunuku di Wega HD splicacion, one of many well-liked leisure app. Di Kaha di e in encarga will allow you to stream films of alternative on-line or you may also obtain them for an offline leisure when there isn’t a networking or WiFi obtainable. T'asina ku chikitu, lihé lihé na logra e amtenar Cinemascop splicacion di hipervínculo duna bou bai kuminsá na diverse ku liber pelicula na su telefon kapasitá i Tabata.
Di Kaha Di E In Opcion Di Splicacion
Kada splicacion tin algun opcion nan ta e prinsipio di e motibu di su búskeda entre e kliente. Manera distinto splicacion di ocho, Di kaha di e in e splicacion sigurá algun opcion di e diferensia di e splicacion di diferente splicacion di identity klas. Some key options of Cinema Field Apk are listed under.
- E por haña na e plataforma Android i los.
- Pago di e Kontenido material pa haña.
- Fásil ta hasi uso di e interfaz bo por permití bo tin pa bela den e splicacion pa un muchu facilita e Kontenido di búskeda di material..
- Subtitulo di yudansa ku hopi Idioma.
- Chromecast di yudansa pa antilla grandi prueba.
- Apel TV yuda pa los unidos.
- Tur dia e actuacion pa e kontenido mas recent material.
- Hopi sorto di pelicula na HD haltu kalidat.
- Hopi fuentenan e por haya pa mas transmishon di konosementu i menos almasenamentu den búfer.
- Ayudo Ife Pa Kompartí.
- Hoben asina nan yunan.
- I di otro esensia di tur, tur kos ta gratis i seif.
WAK TAMBE
- Deskargá e delaster versión di Kaha di e In archivo APK
- Baby Pelíkula Seif.APK Deskargá
- Di Kaha Di E In Ta Encarga Di Apk Di Android 2018
- HD In APK Deskargá
- Di Kaha di e in APK | Deskargá e Version mas Recent di Android/los/Windows/PC
- PlayBox HD APK Deskargá
- Baby Borchi Di Pelíkula (Borchi Di Android) APK Deskargá
T'asina ku amigunan kiko ta kla na, optené Di Kaha Di E In app to your units and expertise a brand new world of leisure inside your palms. Kuminsá ku tin dibertishon ku conexion pelicula na su telefon kapasitá òf Tabata i prueba musica di antilla di ocho aterisando Chromecast òf Apel TV yuda karakterístiko.
Na e lugá di encarga Sitemap Kunuku di splicacion, awor tin ofresé e ofisial di hipervínculos pa kada un di e Android i los unidos.
Formá di Informashon pa e Seif e In hd App di Android
- Download cinema field apk.
- Despues di e encarga yen di haya e "Archivo Apk" implementa diskurso i e yabi pa habri.
- formá di inisio di windows ta habri, awor krio di e boton "buta" i ta spera.
- Di poko segundo formá e susto di yen, i un nobo bentana ta pidi un di e yabi risibí òf habri e splicacion.
- Prison e boton "Habri" pa optené un plaser den forma gratis den liña di pelicula, di dibujos unidos i e television exhibe su cinemascop.
OPSEKIO’T PIEDA:-
- E Koredó di Luho A Para Organisa APK Deskargá
- Di Kaha Di E In Ta Encarga Di Apk Di Android 2018
- Cambia Super Home APK
- Di Kaha di e in APK | Deskargá e Version mas Recent di Android/los/Windows/PC
Notisia: Considera e cinemascop ta un splicacion frere, por haña libremente na e ib i ta kai bou di e area públiko. We belive that it has solely these films and content material taken from YouTube & different open sources which it has authorized rights and these films didn’t come beneath any group or particular person mental property and violates copy rights. Sinembargo, pa esnan ku no sinembargo, supongamos ku esaki splicacion tin un tipo di líkido material òf kontené un kopia adecua pa violation, abou, por fabor bai na nos DCMA página ib i ta kumpli ku e proseso duná, Den kaso ta konta ku ta legítimo ku nos a hasi den moveshon i hasi un distansia di e splicacion na momento di nos lugá, ib.
Operacion: E Funshon di e edifisio di e ib ta ofresé informashon útil, Titels i yudansa na android & los kliente ta un lugá, e no mester pasa hopi ora buska den kontenido material. Aki publica solamente e splicacion di esakinan titels ku nos nos senado i plantá ta e vírus & malarz liber.
Den kaso ku a enfrentá di un tipo di convenant na utilización òf ekspandé por fabor realmente ta sinti liber pa conservacion den conservacion di kunuku bou.


text:
Aeropuerto Hato
Aeropuerto Internashonal Hato òf Aeropuerto Hato ta e aeropuerto di Kòrsou ku ta situá na parti nort di e isla, 12 kilometer di Willemstad. E aeropuerto tin servisio pa Norteamérika, Sur Amérika, Oropa i Karibe ku un largura di pista di aterisahe ku ta hasi e aeropuerto number sinku di Karibe.
Aeropuerto Internashonal Hato tabata konosí pa hopi tempu bou di e nòmber ofisial "Dr. Albert Plesman Airport". E aeropuerto a haña su nòmber e tempu ayá di un lugá situá djis serka di e aeropuerto. Durante Di Dos Guera Mundial Aeropuerto Hato tabata un di e aeropuertonan mas importante den e area di Karibe.
E aeropuerto tabata un hub pa Dutch Antilles Expres i Antilliaanse Luchtvaart Maatschappij ku despues a bira Air ALM i su suksesor Dutch Caribbean Airlines te ora DCA a bai bankrut den 2004. Awendia e ta un base pa Insel Air i Divi Divi Air
Kontenido
Lokalidat[editá | editá fuente]
Terminal[editá | editá fuente]
Aeropuerto Hato tabata huza un otro terminal mas chikitu Dr.Albert Plesman Airport. Pero despues di tempu a bin sera su portnan na kuminsamentu di 2006.
Na aña 2006 un terminal nobo a habri ku un kapasidat di 1,6 mion pasahero pa aña, ekipá pa tur tipo di avion. Ku e terminal nobo akí e aeropuerto ta purba mantené su bon reputashon riba tereno di efisiensia, komodidat i seguridat. Banda di esaki e aeropuerto konosé dos terminal di kargo ku un kapasidat di 11.000 tòn.
Kompania aéreo i destino[editá | editá fuente]
Aerolineanan ku ta sirbi Aeropuerto Hato ta bula destinonan prinsipalmente den Karibe i Sur Amérika ku flotanan chikitu te medio grandi. Esunnan ku mas moveshon i ku ta transportá mas pasahero ta entre otro Insel Air, KLM Royal Dutch Airlines, American Airlines i Arkefly i Copa Airlines i Jetblue Airways i Air Berlin
Norteamérika[editá | editá fuente]
- American Airlines (Miami)
- JetBlue Airways (New York) kuminsando den desember
- Insel Air (Miami, Charlotte)
- Air Canada (Montréal–Trudeau)
Sur Amérika[editá | editá fuente]
- Estelar Airlines (Caracas)
- Avianca (Bogotá)
- Avianca/Aerogal (Bogotá)
- Avior Airlines (Caracas, Maracaibo [Venezuela] )
- Insel Air (Las Piedras/Punto Fijo, Paramaribo/Zanderij, Valencia [Venezuela] )
- Surinam Airways (Paramaribo/Zanderij,Port of Spain)
Karibe[editá | editá fuente]
- Divi Divi Air (Kralendijk [Boneiru] )
- EZAir (Kralendijk [Boneiru] )
- Insel Air (Kingston, Kralendijk [Boneiru], Oranjestad [Aruba], Philipsburg [San Martein], Port-au-Prince, San Juan [Puerto Rico], Santo Domingo-Las Américas,La Romanar [Republica Dominicana]
- Surinam Airways (Port of Spain,Paramaribo)
- Insel air Aruba (Georgetown,Aruba,Caracas,(Charter: St.Maarten)
Oropa[editá | editá fuente]
- Arkefly (Amsterdam)
- Blue Panorama Airlines (Milan-Malpensa) temporal
- KLM (Amsterdam)
- Air Berlin (Dusseldorf)
Servisionan temporal[editá | editá fuente]
- Air Canada Toronto
- Sunwing Airlines Toronto
- Wesjet Airlines Toronto
WestJet Airlines Toronto GOL Airliners Sao Paulo,Caracas
Servisionan charter[editá | editá fuente]
- Divi Divi Air
- Insel Air
- Havana, Cuba
- Manaus, Brazil
- Orlando, Merka
- Panamá-stat, Panama
- Punta Cana, Republica Dominicana
- San José, Costa Rica
- EZ Air
- Aruba
Kargo[editá | editá fuente]
- Amerijet International
- Cargolux
- DHL Aero Expreso
- FedEx
- Líneas Aéreas Suramericana
- Lufthansa Cargo
- Martinair Cargo
Infrastruktura i servisio[editá | editá fuente]
Pista di aterisahe[editá | editá fuente]
Aeropuerto Internashonal Hato tin un solo pista di direkshon 11/29 ku un largura di 3.410 meter i 60 meter di hanchura. 3.410 meter ta sufisiente pa por akapará tur tipo di avion den tur tipo di kondishon. Pista 11 tin 2.580 meter disponibel pa aterisá i 3.410 meter pa despehá ku un altura di 8 meter. Pista 29 tin 3.410 meter disponibel pa tantu aterisá komo despehá ku un altura di 9 meter.
Akseso[editá | editá fuente]
Transporte públiko[editá | editá fuente]
Aeropuerto Internashonal Hato tin un konekshon ku sentro di suidat pa medio di konvoi 2A, 2B òf 2C . Konvoi Punda-Hato-Souax ta hiba bo aeropuerto kada ora ku un durashon di kasi un ora. Servisio riba e trayektoria den siman i riba djasabra ta kuminsá for di 06:15 di mainta i ta terminá 10:15 di anochi. Riba djadumingu konvoi ta kore for di 08:15 di mainta te ku 10:15 di anochi. Konvoi 4B Otrobanda-Hato-Souax ta hiba bo aeropuerto kada ora saliendo for di 06:30 di mainta te 10:30 di anochi den siman i riba djasabra so [1] .
Nota[editá | editá fuente]
|


text:
Minister Spies ta bishita Aruba, Corsow, Sint Maarten y islanan BES
Diaheubs, dia 9 di februari 2012, Minister Liesbeth Spies di Relacionnan Interior i Relacionnan di Reino ta inicia su bishita di ocho dia na Aruba, Corsow, Boneiro, Sint-Maarten, Saba i Sint-Eustatius.
Meta di e bishita ta pa sera conosi cu e islanan, nan gobernantenan, pueblo i cultura. Esaki ta prome bishita di minister Spies na Hulanda Caribense i e intencion ta pa asina e bai creando un vínkulo cu e islanan i nan respektivo poblacion. "Prome ku bo por papia di otro hende, bo mester papia ku nan prome." Pesey, na Boneiro, Saba i Sint-Eustatius e minister lo no hiba solamente combersacion cu gobernantenan, sino cu lo e tin encuentro tambe cu poblacion, lo e hasi diferente recorido na e islanan i lo presencia e paradanan di carnaval programa.
E minister ta cuminsa su bishita dia 9 di februari na Aruba. Dia di su yegada e tin un combersacion cu gobernador Fredis Refunjol di Aruba. Su siguiente dia e ta papia cu prome minister Mike Eman i lo e reuni cu conseho di minister. Tambe lo e bishita e centro di investigacion di TNO cu a inaugura recientemente, dr. Edward Cheung Center for Innovation i Europahuis establese den e mesun edificio.
Dia 10 di februari merdia su bishita na Corsow ta cuminsa cu un bishita na gobernador Frits Goedgedrag. E dia ei minister Spies lo tin tambe un encuentro cu prome minister Gerrit Schotte i conseho di minister. Diasabra, 11 di febrüari, tin programa un bishita na Refineria Isla. E mandatario lo papia tambe cu representantenan di fundacion SMOC. Despues di esei e ta sali pa Boneiro.
Diasabra, 11 di februari, e minister ta yega Boneiro, caminda e ta hasi un recorido na e isla i lo presencia e paradanan di carnaval hubenil na Rincon i Playa. E representante di reino lo tene recepcion na Boneiro, Saba i Sint-Eustatius, durante cua e tin e oportunidat pa intercambia di idea cu representantenan di diferente organisacion. Dia 13 di februari e minister ta combersa cu egezaghebber interino i tambe cu colegio ehecutivo i conseho insular. Despues e ta sali pa Sint-Maarten.
E programa di dia 13 di februari na Sint-Maarten ta consisti di combersacion cu gobernador Eugene Holiday, prome minister Wescot-Williams i conseho di minister.
E minister ta bishita Saba i Sint-Eustatius dia 14 i 15 februari. Na tur dos isla en cuestion tin programa un combersacion cu e gezaghebber i cu colegio ehecutivo i conseho insular. Tambe lo tin tempo reserva pa un recorido na e islanan. Dia 16 di februari e minister ta bolbe Corsow. Ademas tin riba e programa un bishita di conosementu cu e Colegio di Supervicion Financiero (CFT) i un bishita na e base di marina na Parera. Atardi minister Spies ta viaha bek pa Amsterdam.


text:
-
Contact
- lionel_326@hotmail.com
I.B.F.F. su evento ‘Gala of Beauty’ a laga mi keda mal di shòk!
Reading Time: 8 minutes
Por lo general, e evento tabata bon organisá. Aubrey meresé un Grammy Award pa esei. Mi problema ta mas bien ku detayenan ku no tabata bon kla i ku a kousa sierto mal kontentu serka mi.
1. Orario
2. ‘Dresscode’
3. “L.A.P.D. all over da place!”
4. Drechament’i kurpa
5. E kuminda
6. E partisipantenan
Djadumingu último e organisashon I.B.F.F. tabata tin su evento ‘Gala of Beauty’ titulá “Andale, Andale Mexico” na Curaçao Renaissance Hotel.
Mi a keda invitá pa presensiá e evento aki, kual mi tabata tin espektativanan haltu p’e, komo mi sa ku e persona na kabes, esta Aubrey America, su eventonan ta di alto nivel. Mi ta suponé ku e sa ku mi ta un persona sumamente opservativo i krítiko, pues mi ta kere ku e sa ku si ami presensiá e evento aki, lo mi bai kas despues i skibi un relato krítiko riba tur e kosnan ku mi a opservá. Prinsipalmente kosnan ku a shòk mi, mi no por keda ketu riba nan. A ni maske e paga mi, mi no ta keda ketu riba nan.
Por sierto, mi a mir’é bai ‘live’ ayera riba Facebook ta gaba kon bon e evento tabata. El a yama danki na tur hende—tur hende ménos ami. Mi sa ku mi no a yuda ni kontribuí ku un dònder, pero tòg. Semper bo tin ku yama mi danki, sino mi ta kuminsá pulushá mesora.
Por lo general, e evento tabata bon organisá. Aubrey meresé un Grammy Award pa esei. Mi problema ta mas bien ku detayenan ku no tabata bon kla i ku a kousa sierto mal kontentu serka mi.
Mi tin ku bisa ku esaki ta e di dos bia ku mi ta presensiá un evento di Aubrey America, pues mi no por evitá di hasi sierto komparashonnan entre e promé i e di dos evento. Kosnan ku a hala mi atenshon tabata lo siguiente:
1. Orario
Bia pasa ku mi a bai I.B.F.F. su promé evento, mi a yega na ora, pero e evento a kuminsá lat. Ami no ta hende ku pasenshi, pues mi no gusta warda. E bia aki pa evitá ku mi ta sinta warda, mi a disidí adaptá mi mes i bai mas lat. Grandi tabata mi sorpresa ku nèt e bia aki, e kos a kuminsá na ora. Ora mi a yega nèt tabata tin un banda di mariachi ku a kaba di toka. Mi a pèrdè nan presentashon kompletu. A ni un “Ayayaiii, canta y no llore” mi no por a lòs huntu ku nan.
Mi ke men disidí si, Aubrey. Sea bo ta kuminsá lat òf bo ta kuminsá na ora.
2. ‘Dresscode’
Riba e invitashon a ser spesifiká ku e dresscode pa e evento ta “Gala”. Pa bo no kere ku ta gaña mi ta gaña, ata un screenshot aki:
Pa mi no bai mal bistí, mi a Google e ‘dresscode’ aki, pa mi sa sigur kon mi mester ta bistí. Mi a mira ‘gala’ pa hende hòmber ta enserá un set di flus òf Tuxedo ku dashi i sapatu pretu na pia, limpi i bon lombrá. Esei a pone ku mi a sali kas mesora bai Wulfsen & Wulfsen na Promenade, pa mi kumpra un trahe adekuá, pasó den mi kashi di paña mi no tabata tin niun trahe di gala. Mi a kumpra un Tuxedo di 1200 florin, spesialmente pa e evento aki, huntu ku un sapatu di 300 florin, pues total mi a saka 1500 florin pa evento di I.B.F.F. aki.
Ora mi a yega n’e hotèl, mi a topa par di dama sumamente bunita bistí. Mi a sinti bon, mi a sinti mi great ku mi a hasi e invershon ei, pa mi tambe keda bon bistí.
Pero ora mi a drenta den e sala, mi a topa yen gai kabei bruá, ku flanèl na kurpa i ku djins ‘driewart’ kibrá kibrá bon pèrtá na kurpa bistí. Algun di nan tabata tin djins asina pèrtá ku mi por a mira algu manera un banana ta marka na altura di nan kiel, miéntras ku otronan tabata tin algu di tamaño poko mas chikí, manera un mini berehèin ta marka. Na nan pia nan tabata tin kèts normal bistí, anto algun di nan pa kolmo sin mea. Tabata tin asta un persona den un bèrmuda shòrt i un kòpi di Starbucks Coffee den su man. Mi tabata e úniko persona den e sala ei den un Tuxedo. Si e definishon di Gala a kambia masha ten, mi ta haña nan mester a informá mi di esei. Siguinte bia, mi ta bai den mi zwèmbruk.
3. “L.A.P.D. all over da place!”
Tabata tin algun dama i kabayero na pretu bistí ku flanèl di L.A.P.D. Por si akaso bo no sa, L.A.P.D. ta nifiká Los Angeles Police Department. Bo ke splika mi pa kiko un evento di Tiner mester tin asina tantu polis merikano? Por poko mi a pensa ku ta Donald Trump ta sintá dilanti komo Hurado. Sto’i pompa mi.
Pero despues di un ratu mi tabata kontentu ku e polisnan tabata tei pasó bo mes sa, mi sa skibi yen ko’i loko riba Facebook, anto yen bia vários hende sa tuma mi na malu, menasá mi ku nan lo bati mi ku yen kos. Pues durante henter e show mi a keda pará serka di e polisnan, ya ki ku ta pasa mi ta grita “Ousilioooooo”, pa nan bin yuda mi mesora. Ami den mi Tuxedo di 1500 florin, no ta bai para bringa ku niun hende. Loko bo ta?
4. Drechament’i kurpa
Algu ku sigur a hala mi atenshon ta e kantidat di hende muhé ku tin kurpa drechá. Muhénan ‘jong en oud’ tin kurpa drechá aworakí. Mi a asta mira un Oma di 70 aña ku par’i tete mané bòm nuklear koreano i par’i sanka manera Mount Everest ta subi su lomba bai ariba. Un persona konosí ku tambe mi a mira tabata Abogado Saran Inderson. Si mi no ta robes, e tabata forma parti di Hurado. Saran semper tabata tin bunita kara i figura di kurpa. MI no ke bisa ku e tambe a drecha kurpa, pasó mi no sa. Pero su kurpa tabata notabel si. Sea el a kita barika òf pone sanka, òf e tin un hòmber ku ta dal e ku un bon martin na kas. Mester ta un di nan si.
5. E kuminda
Delaster bia ku mi a bai, mi a risibí dos bòn di kuminda na porta. Ora hamber a dal mi, mi a pasa na bar pa tuma algu di kome. Mi a risibí un pastechi mesun grandi ku pénis di Kim Jong-Un i algu mas ku mi no sa ta kiko, pero ku tambe tabata chikí. Mi a her’i dal abou eiden di hamber. E bia aki, mi a bai bon prepará. Mi a kome bon na kas ya mi no ta kai flou riba hende eiden, pero nan a sorprendé mi. Tabata tin un bar bon ku stòk ku kumindanan Mehikano. Nan tabata tin Tacos, Burrito, Enchillada, Quesadilla, Guacamole, Tamales, Tostada, Churros, Guevos Rancheros i diferente otro mas. Mi a kome te lubidá mes ku tabata tin un sertámen riba esenario. Bo mes sa, ora ami mira kuminda, mi ta namorá mesora. Mi a keda pará na bar fo’i kuminsamentu te final. Esaki tabata un burrito ku mi a kome. Maestral e kos aki a dal.
6. E partisipantenan
Mi no tin nada di keha riba e partisipantenan. Nan tabata bunita bistí, nan presentashonnan tabata bon i……..Wèl frankamente mi no a pone masha atenshon riba nan, pasó mi tabata kompletamente distraí dor di e holó di e kuminda. Loke si a hala mi atenshon tabata e sabiduria di e kandidatanan. Mi ta bisa esaki, pasó na momentu ku e maestronan di seremonia tabata hiba un kombersashon ku e kandidatanan, un di e kantidatanan a kuminsá yora. E yùfrou aki tabata bon na altura ku kasi den tur kompetensia, si bo ke gana, bo tin ku konvensé e hurado ku algu konmovedor. Pues e kandidata aki a kuminsá konta kuantu e stima su mama, te ku el a kuminsá yora. Di mes, yoramentu ta èkstra punto. Ora e otro kandidatanan a nota ku e huradonan a duna e kantidata en kuestion aki èkstra punto pa su historia konmovedor, nan tur a kuminsá yora pa nan tambe haña èkstra punto. Dado momento mi tampoko no por kontené mi lágrimanan mas, i mi tambe a kuminsá yora, pasó tur Tacos i Burritos a kaba.
Keda pendiente pa mi buki ‘Hink’é aden’, ku lo sali e luna aki riba merkado. Mi tin sigur ku e buki aki lo bai pone bo hari, drecha bo dia, bo siman, bo luna i hinter bo aña. Pa esnan ku ainda no a lesa ‘Awa, Habon ku Past’i Djente’—e buki kómiko mas bendí aki na Kòrsou—esaki tambe lo ta bèk riba merkado fin di luna aki.
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


text:
Diasabra dia 7 di October e portanan di Corte di Husticia lo habri su portanan pa e di tres Open Dag. E aña aki tambe, lo tin actividadnan pa grandi y chikito for di 9 or di mainta te cu 1 or di merdia.
Lo tin diferente presentacionnan den e salanan di Corte. Ademas pafo lo tin tambe varios actividadnan caminda cu e publico por participa. Cachonan di e K-9 unit tambe lo bay t’ey pa asina mustra e publico tur nan truconan. E ‘Cuerpo Especial Arubano’ como tambe e ‘Mobiele Eenheid’ lo duna presentación di nan trabao.
Pa e chikitinnan lo tin e Dino Jump y tur hende lo por saca potretnan leuk den e Photobooth.
Lo haci uzo di e oportunidad aki tambe pa conduci un combersacion di Mesa Rondo cu miembronan di prensa. Meta di esaki ta pa tin un miho bista ariba e rol di prensa y di Hof, bista ariba e posibilidadnan y imposibilidadnan y pa mehora e contacto entre prensa y Hof.


text:
WASHINGTON, Merca- E salida di Merca di e tratado nuclear cu Iran a genera un subida den e cotisacion di e prijsnan di petroleo. E prijsnan di petroleo tabata tin casi tres aña sin conoce cambio.
E comportamento a registra un dia despues di cu e mandatario Mericano, Donald Trump a anuncia cu su pais lo bandona, di forma unilateral, for di e tratado y cu e lo impone sancionnan nobo riba Teheran si nan no yega na un acuerdo alternativo. E decision aki por genera un impacto dramatico riba e oferta di mercado petrolero.
E prijsnan di Brent a subi cu 2,7%, na 76,87 dollar pa bari. Aunke cu el a yega di cotisa na un maximo di 77,43 na comienso di dia. West Texas Intermediate (WTI) a experimenta un aumento di 2,6% despues di a keda na 70,85 dollar pa bari, segun Reuters.
Companianan petrolero manera Exxon Mobil y Chevron tabata esunnan mas beneficia, despues cu nan a raporta un aumento significativo. Ademas di e petroleo, di e accion di fabricantenan di arma na Merca, a bay halto despues di e anuncio di Trump.
Despues di a lanta e sancionnan di Iran, danki na e tratado, e pais aki a bira e di tres exportador di crudo mas grandi di e grupo cu 2.6 miyon bari pa dia. E sancionnan di parti di Merca lo por afecta e stabilidad di suministro, cual a crea nerviosismo bou di e inversionistanan.
Fuente: REUTERS


text:
Palm Beach: Diahuebs den oranan di madruga polis ta wordo pidi pa bay cu urgencia na un adres na Palm Beach, pa motibo cu habitantenan lo a mira un ladron den nan cura di cas.
Na yegada polis ta bin topa cu e habitante, kende ta splica polis cu ela scucha basta desordo den su cura y a bay mira paso y a topa cu e auto di su amiga na candela, mesora ela cuminsa paga e candela cu awa y a logra paga e candela. Despues cu a bin topa cu un botter, a bin comproba cu ta trata di un Molotov Cocktail y cu e candela tabata intencionalmente cendi pa kima e auto, pero e intento a fracasa na momento cu e habitante a sali pafo despues di a scucha un desordo den su cura di cas.
E agentenan na e sitio a confisca e botter cu a keda intacto y asina departamento technico di polis por haci mas investigacion.


text:
Parlamentario pa fraccion di AVP, drs. Mervin Wyatt-Ras tabata presente den reunion cu CAFT (Commissie Aruba Financieel Toezicht). Representantenan di CAFT a trece bon cla padilanti cu gobierno anterior a cumpli cu normanan stipula den e Ley (LAFT). Positivo ta alabes cu gobierno anterior a cumpli cu jaarrekeningen y Parlamento a aproba esakinan.
P’e temporada venidero lo mester haci mas pa por logra e norma di 0.5%. Segun Wyatt-Ras envez cu gobierno aki ta cumpli cu promesanan haci y cuminsa traha pa busca forma pa cumpli cu dicho norma, gobierno sin presenta un plan di maneho ya caba a bai sali fia 150 miyon y asina aumenta debe te 275 miyon. Aunke e gobierno nobo den campaña y durante añanan largo a keha cu lo tabatin mega debe, ora e gobierno a sinta, envez di baha debe el a pues bai fia placa pa aumenta debe. Miembronan di e gobierno nobo cu a critica cu tin mucho minister no a cumpli cu nan promesa na pueblo y envez di baha e cantidad di minister na 7 a subi e cantidad na 8 minister. Gobierno nobo cu ta papia boca grandi di “bon gobernacion” te ainda no ta cumpli cu e principio aki di bon gobernacion ni cu loke ta prescribi den nos Constitucion, esta di entrega e presupuesto di anja 2018 na Parlamento pa ser trata. Ni tin un plan di maneho ainda, tampoco no a trata e LIM (Landsverordening Instelling Ministeries). Ministro Presidente Evelyn Wever Croes y su minister Xiomara Maduro a bay yora cu Hulanda mescos cu nan a yora anterior y a logra cu nos a haya CAFT, awor nan a yora pa tene cuenta cu nan pa haya mas tempo pa entrega presupuesto. Hasta nan lo a palabra un fecha cu Hulanda di 30 di April cu e presupuesto mester ser aproba. Aki ta ser demostra cu politiek Den Haag ta dicidi pa e gobierno MEP-POR-RED y pa e Parlamentarionan cu ta sostene gobierno. Wyatt-Ras ta spera cu gobierno no core entrega e presupuesto “op het laatste nippertje” na Parlamento sin tene cuenta cu debido transparencia cu nan a priminti pueblo.
MEPPORRED mester cuminsa goberna envez di persigui trahadonan humilde kitando varios fo’i trabou hincando nan den pobresa.
Gobierno di Avp a scoge pa envez di suta pueblo cu medida pa inverti den nos economia, a ehecuta proyectonan bisto y dirigi ariba nos pueblo y di e forma aki a disminui desempleo.
Pero pueblo a scoge pa un cambio y ya caba por tuma nota cu e cambio tabata palabranan bunita y promesanan cu no ta ser cumpli.
Gobierno a yora cu CAFT atrobe envez di cumpli cu loke a priminti pueblo
Parlamentario pa fraccion di AVP, drs. Mervin Wyatt-Ras tabata presente den reunion cu CAFT (Commissie Aruba Financieel Toezicht). Representantenan di CAFT a trece bon cla padilanti cu gobierno anterior a cumpli cu normanan stipula den e Ley (LAFT). Positivo ta alabes cu gobierno anterior a cumpli cu jaarrekeningen y Parlamento a aproba esakinan.


text:
Kralendijk – Djasabra mainta 2 di desèmber un biaha mas Echo ta organisá un evento di planta palu. E plan ta pa planta mas o menos 700 palu di diferente sorto endémiko.
E biaha aki e plantamentu ta tuma lugá den Parke Nashonal Washingtòn-Slagbai. 8’or di mainta boluntarionan por reuní na entrada di e parke. Echo ta sòru pa transporte pa bai e tereno kaminda ta hinka e palunan den tera. Tur buraku pa planta ta kobá kaba, pues ta solamente ayudo pa hinka e palunan den tera mester.
E dia di planta palu di 18 di novèmber último tabata un éksito rotundo. Un grupo di 36 boluntario a planta 1000 palu den bisindario di Fontein kantu di e kaminda entre Playa i Rincon. Entre e boluntarionan tabatin un kantidat grandi di partisipante di e grupo di ‘scouting’ St Michael di Rincon.
E meta di e plantamentu di palu ta pa rekuperá e mondinan seku riba nos isla. Hasiendo esei nos bestianan endémiko manera nos lora ta haña un mihó ambiente di biba i hopi mas posibilidat pa haña kuminda. Nos ta planta e palunan den áreanan será den waya riba henter nos isla. Ya kaba Echo a sera shete di e áreanan aki den waya i den e lunanan binidero nos lo planta mas palu. Ta trata di un proyekto riba enkargo di Entidat Públiko Boneiru. E finansiamentu ta prosedente di e fondonan di naturalesa di Reino. Al final mester planta en total mas o menos 20.000 palu endémiko riba 10 tereno di 1 hèktar será den waya.
Mas informashon tokante e dianan di planta palu bo ta haña riba e página di Facebook di Echo (www.facebook.com/EchoBonaire.org) i di Nos ta Biba di Naturalesa @NTBDN


text:
Kralendijk, Gezaghèber sr. Edison Rijna huntu ku e hóben Tarik Thielman djabièrnè último a kòrta sinta di e toren pa wak para den Parke Washington.
Selekshon U-15 na di tres luga Torneo di Concacaf.
Kralendijk - Djadumingu 20 di ougùstùs selekshon hubenil U-15 a regresá Boneiru despues di a partisipá na un kampionato di Concacaf i IMG’s Academy. Esaki a tuma lugá na Bradenton estado Florida.
Partido Demokrat a kumpli 63 aña di eksistensia.
Willemstad - Ayera, 10 di ouustus 2017, Partido Demokrátiko Boneriano a kumpli 63 aña di eksistensia. Manera kustumbrá, tabatin un seremonia na Bustu di dfm. Julio A. Abraham na Rincon kaminda a rekordá e hecho ku 63 aña pasá, Julio Abraham huntu ku Cornelis Crestian, Andres Emerenciana i otro baluartenan a funda e partido dia 10 di ougustus 1954.
Gezaghebber di bishita na kancha di tiru na Washikemba
Kralendijk, - Durante di e siman di entrenamentu ku militarnan tin aki na Boneiru pa medio di kapitan Krul gezaghèber sr Edison Rijna a risibí un invitashon pa bin lòs algun tiru na e kancha di tiru na Washikemba.
Gezaghebber Sr. Edison Rijna a otorga e di 50 Kredito Mikro.
Kralendijk - Djamars mainta Gezaghebber sr. Edison Rijna a hasi entrega di e di 50 fiansa di Qredits Boneiru na sra. Sjaika Gonzáles.
James kroon ta huramenta i ta drenta bek den Kolegio Ehekutivo komo Diputado.
Kralendijk – Djamars anochi durante di reunion di Konseho Insular, sra. Renata Domacasse ta huramentá dilanti di Presidente di e órgano mas haltu di nos isla, sr. Edison Reina. Di e forma aki sra. Domacasse ta remplasá sra. Daisy Coffie komo miembro di Konseho Insular pa Frakshon di MPB.
Proyekto kon pa atende ku violensia domestiko i abusu di mucha.
Kralendijk, Resientemente Gobièrnu di Boneiru a duna enkargo na sr. Jurensli Willems di Social Architecs pa presentá un plan pa deliniá kon instansianan konserní na Boneiru lo mester atendé ku violensia. E enfoke ta dirigí riba violensia doméstiko i abusu di mucha.
Buki ku tópiko variá di historia di enseñansa di Kòrsou.
Kralendijk, ‘Onderwijs en Meer’ ta título di e buki ku presidente di Fundashon Curacao Academy, sr. Rudy Naaldijk, a entregá na hefe di Biblioteka Públiko, sra. Deta Delanoy.
Diputado Abraham lo ta den bario pa skucha e suidadano.
Kralendijk – Diputado Abraham den su afan pa ta mas serka di e suidadano ta kuminsá e proyekto di “Diputado den Bario”. Su meta prinsipal ta pa e ta den bario tur luna pa skucha e suidadano.
Selekshon hubenil Futbol U-15 ku partisipashon na weganan oraganisa pa Concacaf na Merka.
Kralendijk, Un total di diesocho hóben asistí pa seis lider di e selekshon di futbòl hubenil Boneriano U-15 a sali pa Merka estado Florida djabièrnè mainta pa partisipá na e kampionato hubenil organisá pa Concacaf i IMG’s Academy na Bradenton.
Biblioteka Publiko ku bukinan nobo den huki di Buki.
Kralendijk – Biblioteka Públiko tin e plaser di presentá nan huki di buki. Na tur ku ta miembro ò ku kier bira miembro ta invitá pa pasa i asina sera konosí ku nan huki di buki. Regularmente ta eksponé e bukinan nobo ku yega den un huki p’asina tur hende, hóben i mucha ta na altura.


text:
E proyecto aki ta hopi importante, pasobra evidentemente ta haci cu WEB ta bin na CITGO y Citgo pa WEB y parti di e sinergia aki ta worde estableci cu Gobierno di Aruba y FDA. Ademas di esey, esaki ta haci un bon sinergia cu e interconexion cu e linea di gas cu ta worde construi for di Paraguana pa Refineria di Aruba.
E plan, manera cu a keda comenta tempo cu nan tabata na Aruba ora nan a keda conclui cu e acuerdo, e prome fase aki e concorsio lo ta desaroyando tur loke ta e clase dos di e proyecto, cu mester conclui pa final di e aña y durante henter 2018, e di dos fase te na e conclusion di e prome parti na final di 2018. Pa e momento ey mester tin e liña di gas, e facilidad di awa y luz.
Esey ta e parti di e caso di negoshi cu ta desaroyando, pa haci e adkisicion for di WEB Aruba NV.
E intension pa e planta ta dentro di e instalacionnan di e refineria. Tin entendi cu e Gobierno tin un otro tereno cu nan ta edificando pa esaki. E idea ta pa nan ta dentro di e instalacionnan di e refineria, manera ya menciona.
Perreira a splica cu nan no kier a duna un cifra sin haci un estudio, pero parti di loke a worde haci di gas, tur e produccion di gas cu ta bin e isla, lo supera perfectamente pa e refineria riba su mes, como pa e facilidadnan cu por worde adkiri pa WEB.
Nan ta solicitando y ta ricibiendo pa final di Augustus. Awor aki ta den e etapa final di e ingenieria basico. Una bes cu caba esaki, ta cuminsa cu e trabaonan.
Minister Mike de Meza tabata na Miami pa reuni cu presidente di Citgo, sr. Jose Perreira, hunto cu un delegacion pa 24 ora largo, hunto cu su staff, su delegacion di ehecutivo, caminda cu a firma un MOU.
E plan di produci awa y coriente na San Nicolas, ta algo sumamente grandi pasobra na e momento aki, aumentando e capacidadnan di WEB ta nifica tambe un entrada substancial pa WEB Aruba NV, cu ta fortalece e relacion y tambe e situacion financiero di WEB ainda mas, cu ta un compania cu ta core saludabel. Pero esaki ta pa engrandece su suministro cu ta sumamente interesante. Semper tabata algo cu WEB tabata interesa den dje.
Den pasado tabata tin diferente momento door di añanan cu WEB a sa di suministra adicional coriente y awa pa refineria. Awor aki e presidente di Citgo tambe, cu tin su ehecutivonan, e team di Citgo Aruba, hunto cu WEB ta bay sinta na mesa den un comision pa bay analisa tur cos y wak e diferente necesidad y rekisitonan cu tin y con WEB den esaki lo bay asisti, como un partner strategico, traha hunto cu Citgo.
Minister de Meza a splica cu tin un bon relacion sumamente positivo cu Citgo local, pero Citgo internacional tambe. Manera cu por a mira, tin un relacion sumamente estrecho cu hasta e presidente di Citgo actual, tambe cu e presidente anterior, kende ta minister di Energia y Minas na Venezuela, kende ta Nelson Martinez. E relacion ta sumamente positivo, hunto cu Refineria di Aruba, cu ta un compania estatal. Ta mira e relacion tambe cu WEB y Citgo, Utilities y Citgo, ta e partnernan strategico cu kier na Aruba pa engrandece e economia di Aruba y tambe percura pa henter e operacion di Citgo ta sostenibel. Asina aki tin cu anda cu e partnernan strategico, caminda cu den bon ambiente, manera profesional, ta sinta na mesa, yega na solucionnan pa largo plazo y solucionnan cu ta Win/Win Situation.


text:
Karedanan di Curaçao Extreme Finals 2016 lo ta grandi atrobe
...Aruba a haña invitashon personal durante ‘Media Tour’...
WILLEMSTAD 27 òktober 2016:- Aruba ta kla pa partisipá na e di dos edishon di Curaçao Extreme Finals 2016. Resientemente representante nan di Ofisina di Turismo di Kòrsou (CTB) i Curaçao Extreme Foundation (CEF) tabata na Aruba i a tene un ‘media tour’ pa asina informá tur interesado di e evento grandi aki ku lo tuma lugá 1,2 i 3 di dezèmber próksimo na Curaçao International Raceway.
E karedanan di ‘drag race’ di Curaçao Extreme Finals (CXF) a resultá un éksito aña pasa. Aruba tabatin un gran partisipashon na 2015, motibu pa kual CTB i CEF a uni atrobe durante un ‘media tour’, i asina bishita diferente radio i televishon i tene un reunion ku prensa, koredornan i fanátikonan di e deporte di velosidat pa informá i invitá Aruba den su totalidat pa bin Kòrsou durante e karedanan di CXF 2016 ku lo ta grandi ku partishon di diferente pais.
Dianan 1,2 i 3 di dezèmber próksimo Kòrsou lo ta anfitrion pa diferente pais manera entre otro; Aruba, Bonaire, Colombia, Merka, Hulanda, Puerto Rico, Venezuela i naturalmente Kòrsou mes. Pa mas informashon di Curaçao Extreme Finals bishita nan página di Facebook.


text:
Deskargá e delaster versión di Cash of Land APK archivo
Cash of Land APK Deskargá: Di riba en hasiendo Barbados ku grandi bots na hermana existente, amplia nan mitar i hiba bo plan di viktoria! Na e edifisio di su pueblo na depende di e asaltantes, e bataya na desenas di miyon di jugadores di tur e mundu, i forjar un sólido con ku otro pa enemigunan klas.
POR FABOR OPSERVASHON! Choque di Klas ta liber di optené i representá, sinembargo, algun artíkulonan di deporte tambe lo por kumpra ku plaka di rei. Si bo no tin mester hasi uso di e caracteristica, fabor di hasi regla contrast riba pa compra den e continuacion di Google Playa Minoria den e splicacion. Ademas, bou di nos Fase di Servisio i Tapa Praten, bo mester ta den menos 13 aña di edat pa ekspresá òf pa haña Choque di Klas. Do not forget that Clash of Clans requires a community connection to play.
WAK TAMBE:-
- Dos skinanan ta Encarga di APK – WEGA di Puzzle gratis pa Android
- Deskargá Partisipá Kibra APK (MOD Plaka/Access) na Android
- Mion Rush Deseabel Mi ta 5.4.1 un Apk + MOD di Kumpra Liber/Desbloqueado
- Choque di Klas .APK Deskargá
- Guia Di Humor Un 2 Wega pa Android – APK Deskargá
Choque di Klas KARAKTERÍSTIKA
● Buta bo pueblo ta un fòrti ambitie
● Alvaro di ehérsito di Barbara, Di separá, Hoog Pilotonan, Di existente, Di trans i e diferente poderoso luchadores
● Bataya ku jugadores di tur e mundu i hasi su Trofeo
● Ta parti di e banda ku destino jugadores skirbi e delaster palabra Con
● Kompetí na e Klas rosales ta pisas Guera di Klas
● Edifisio di skol 18 desisivo pa e modelo ku un kantidat di kongo di actuacion
● Deskubrí di faborito di atake militar di hopi ambos di ehérsito, bruheria, Di hoes i di e Klas kabel
● Defendé su pueblo ku un lío di Cañones, Toren, Morto, Bamba, E lasonan i e Barcones
● Bringa na Rei Dande ta un kampo di meting pa medio di sera
Choque di Klas PRODUKTO di CONTRARIO
Choque di Klas ku poder e edicion na 5 miles 5 strea opinionnan di Google Playa.
Choque di Klas na Supercélula
Ariba Versions:


text:
Diaranson ultimo a tuma luga entrega oficial di e Rapport Anual pa aña 2017 na minister di turismo, Dangui Oduber (MEP).
Esaki a wordo haci door di Ronella Tjin Asjoe-Croes, CEO di A.T.A. den presencia di presidente di miembronan di hunta di supervision di A.T.A. incluyendo, Cisco Quant, Maarten-Jan van Romondt, y Jeanne-Marie Bislik-Oduber.
Di parti di oficina di turismo tawata presente Sanju Luidens-Daryanani, CMO di A.T.A. y Dyane Vis-Escalona, business manager di A.T.A. A demas tawata presente Gerald Tsu, consehero di minister di turismo y representantenan di Ernst & Young.
Conforme ley, tin dos momento clave pa oficina di turismo, e prome ta ora di haci entrega di e presupuesto pa e aña siguiente y e di dos momento ta ora di entrega e rapport anual cu e resultadonan di e aña anterior. E rapport anual ta consisti di un rapport general, financiero, y un parti unda ta elabora riba e trabao di e hunta di supervision.
Den e parti general di e rapport ta inclui un compilacion di e logronan di e diferente departamentonan den A.T.A., cual ta e departamento di mercadeo, strategia investigacion (‘research’) y planificacion, destination services, recurso humano, y e departamento encarga cu e aspecto financiero y maneho di facilidad di A.T.A.
Prome cu minister aproba e rapport, esaki lo wordo manda pa parlamento di Aruba ‘ter inzage’ pa 10 dia di trabao. Parlamento ta ricibi esaki, cual conforme ley ta e siguiente paso den e proceso di aprobacion,djey pa minister di turismo por duna su aprobacion formal pa cu e rapport anual di A.T.A., e edicion di 2017 pa ta exacto.
Esaki ta e di shete rapport anual di A.T.A. cu a wordo completa y cu ta carga un ‘goedkeurende verklaring’ di un compania di accounting independiente, esta Ernst & Young. Pa A.T.A. e ta un ehercicio extenso y di suma importancia y un parti integral di e maneho cu ta cana man den man cu ley stipula pa A.T.A. como tambe codigo di ‘Good Corporate Governance’ stipula pa A.T.A.
Como e autoridad di turismo na Aruba, A.T.A. ta estricto den su maneho. Gerencia ta laga diferente compania independiente haci auditorio riba base kwartaal y anual.
Esaki a bin ta tuma luga ya for di 2011, na momento cu oficina di turismo a bira independiente y orguyosamente por bisa cu tur aña ta cumpli debidamente cu entrega di entre otro e rapport anual, cu ta inclui resumen di resultadonan y di trabou haci, como tambe e relato financiero cu su respectivo ‘goedkeurende verklaring.’
Mester añadi cu fuera di esaki, A.T.A. ta tene un auditorio financiero independiente per kwartaal, cual ta wordo conduci pa e oficina di accounting independiente den e caso aki Pricewaterhouse Coopers.
A.T.A. ta pone hopi enfasis riba su maneho financiero y riba un maneho conforme ley aplicabel pa A.T.A., como tambe conforme locual ta constitui ‘Good Corporate Governance’.
E pasonan aki como tal ta refleho di un maneho cu ‘Checks & Balances’ adecua unda A.T.A. ta entre otro wordo audita door di companianan independiente, conforme reglanan internacional.
Fondonan
E entrada primordial di A.T.A. ta e asina yama ‘Tourism Levy’. Gobierno a designa e ‘levy’ aki cual antes tawata e ‘room tax’- como e componente di entrada primordial pa A.T.A.
Ademas, A.T.A. ta ricibi fondonan adicional di e asina yama ‘Travel Promotion Levy’ desde september 2012 cual ta wordo maneha directamente door di A.T.A., kende ta haci esaki den colaboracion estrecho cu IATA (International Air Transport Association).
Esaki ta cubri e gastonan cu ta wordo haci pa promove Aruba internacionalmente como tambe pa cu desaroyo di nos producto turistico.
A.T.A. su entrada total pa 2017 tabata di AWG. 100miyon, di cual 73% a wordo inverti den mercadeo. A.T.A. su entrada menos su gastonan pa cu 2017 a resulta den 12.4miyon florin resultado positivo netto, cu lo bay pa caha di gobierno, conforme amienda di ley di A.T.A. cual a pasa na december 2015.
Resultado di aña 2017
Pa locual ta trata aña 2017, Aruba su turismo en general a cera cu un crecemento di 9.1% si exclui e mercado fragil y cu sigur a trece su retonan di Venezuela. Nos mercado principal, esta e mercado Norte America a cera cu un crecemento di 10.7%.
Esaki ta e resultado di esfuersonan adicional/ahusta strategico cu a wordo haci durante e aña pa cu mercadeo den entre otro e mercado Mericano. Esaki ta wordo refleha no solamente den e cantidad di bishitante, pero tambe den e grado di ocupacion y rendimento (ganashi) pa hotelnan, cual conforme resultadonan reporta pa AHATA a crece cu 4.7% (occupancy) y 10.8% (RevPar) consecuentemente pa cu 2017.
Segun ultimo resultadonan publica pa Banco Central pa 2018, e Tourism Receipts pa Aruba a subi te cu september 2017 cu 4.2%.


text:
Kralendijk, BONEIRO – Den e reunion públiko di 14 di mart 2017 unánimamente Konseho Insular a aseptá un moshon, ku den promé instansia tabata un inisiativa di Sra. Daisy Coffie, lider di frakshon di MPB, pero den konsulta ku e otro 8 miembronan di Konseho Insular i e representantenan di PCN, UPAH i e sindikatonan ku tabata presente konhuntamente a ahustá e vershon final. Sra Daisy Coffie ta aploudí e solidaridat aki i ta gradisí tur ku a sostené e desishon di Konseho Insular aki.
E desishon di Konseho Insular
Konseho Insular ta supliká Kolegio Ehekutivo pa 1. den kuadro di interes general i interes di penshonadonan di PCN i futuro penshonadonan en partikular, huntu ku PCN i un representashon di sindikatonan tuma inisiativa pa imediatamente aserká Banko Sentral di Hulanda i Estado Hulandes ku e súplika pa duna PCN mas tempu pa den palabrashon ku otro ‘stakeholders’ presentá un solushon pa kompensá e défisit den e fondonan. 2. Aserká Estado Hulandes pa komplementá e kapital di PCN a base di prinsipionan ku a kambia, di tal manera ku no tin kestion mas di un défisit kontando bèk te na 10-10-10. 3. Prepará e kombersashonnan menshoná a fondo i den e kuadro di esei supliká un aktuario i eventualmente otro ekspertonan den e materia tambe pa laga stipulá ku e kalkulashon di e obligashonnan di penshun di 10 di òktober 2010 ta basá riba prinsipionan inkorekto i mas aleu pa laga desaroyá un plan di mehorashon saliendo for di e aporte fnansiero èkstra di Estado Hulandes i, si ta nesesario, implementashon di e nFTK (nieuw financieel toetsingskader – kuadro di evaluashon finansiero nobo).
Konsiderashonnan
E moshon ta menshoná 21 konsiderashon. Esunnan mas importante ta entre otro ku e Fondo di Penshun Hulanda Karibense (PCN) tin e obligashon legal pa entrante 1 di aprel 2017 baha e pago bruto di penshun ku 3,5% i ku tambe e derecho riba penshun di e partisipantenan di kende e penshun no a bini na vigor ainda lo konosé un bahada di 3,5%. E rebaho aki ta konsekuensia di e echo ku e grado di kobertura di PCN na fin di desèmber 2016 tabata 77% i ku na fin di 2018 esaki mester ta 100% i ku pa alkansá esaki mester ehekutá e rebaho menshoná entrante 1 di aprel 2017 i ku posibelmente mester ehekutá un di dos rebaho di mas o menos 12% entrante 1 di aprel 2018. E motibu di e grado di kobertura insufisiente tin su orígen den kambio di kalkulashon di e obligashonnan di penshun di e fondo di penshun dor di Banko Sentral di Hulanda.
Den e konsiderashonnan ku ta sigui tin un diskripshon di e manera kon e kapital inisial di PCN a bira realidat i e papel ku Banko Sentral di Hulanda a hunga den esaki. Mas aleu e konsiderashonnan ta bisa ku a base di esaki PCN ta di opinion ku Estado Hulandes a paga muchu tiki i ku ainda Hulanda mester pone mas sèn disponibel pa PCN (mas o menos 70 pa 100 mion dòler). Esaki lo buta ku e grado di kobertura di PCN ta bira mas haltu i lo eliminá e nesesidat di rebaho i segun PCN Estado Hulandes por a sa i mester a sa ku pa motibu di e prinsipionan ku e órgano di supervishon, Banko Sentral di Hulanda, ta eksigí, e aporte di Hulanda mester tabata mas haltu. Otro puntonan importante den e konsiderashonnan ta ku entrante 1 di yanüari 2015 a introdusí un kuadro di evaluashon finansiero nobo na Hulanda (e asina yamá nFTK) ku ta kondusí menos rápido na rebaho i kaminda un eventual rebaho ta keda repartí den 10 aña, ku e nFTK no ta aplikabel pa islanan BÈS i pues no pa PCN i ku no ta hustu ni rasonabel ku ta ekskluí PCN for di e areglo nobo aki.
Redukshon di forsa di kompra di gruponan vulnerabel no ta deseabel
Den su moshon Konseho Insular ta mustra tambe riba e siguiente echonan: 1. E Reakshon di Gabinete riba e rapòrt di evaluashon Spies konteniendo ku den e periodo benidero gabinete huntu ku partnernan lokal lo duna un impulso na e desaroyo sosial-ekonómiko di Boneiru i ku gabinete, hasiendo uso di e medidanan adishonal proponé, lo traha mas tantu posibel riba medidanan dirigí i spesífiko pa mehorá e standarte di bida di gruponan vulnerabel. 2. Un rebaho di 15,5% (2017 i 2018) riba e suma bruto di penshun i riba e derecho di penshun di e partisipantenan di kende ainda e penshun no a bini na vigor den kombinashon ku otro medidanan ku eventualmente mester tuma pa hasi i mantené e fondo di penshun solviente, irevokabelmente lo kondusí na un redukshon konsiderabel di forsa di kompra. 3. Un redukshon di forsa di kompra mas grandi ta desbentahoso pa e situashon sosial-ekonómiko di Boneiru en general i di e suidadanonan penshonado en partikular i ta traha robes pa drechi riba e medidanan adishonal ku Gabinete Hulandes a proponé pa yega na mehorashon di e standarte di bida di gruponan vulnerabel i esaki konsekuentemente no ta deseabel.
Kralendijk, BONEIRO – Den e reunion públiko di 14 di mart 2017 unánimamente Konseho Insular a aseptá un moshon, ku den promé instansia tabata un inisiativa di Sra. Daisy Coffie, lider di frakshon di MPB, pero den konsulta ku e otro 8 miembronan di Konseho Insular i e representantenan di PCN, UPAH i e sindikatonan ku tabata presente konhuntamente a ahustá e vershon final. Sra Daisy Coffie ta aploudí e solidaridat aki i ta gradisí tur ku a sostené e desishon di Konseho Insular aki.


text:
Telefon Fiho
Bo ta haci yamada mas tanto for di cas? Lo bo desea di disfruta di un tarifa cu bo por afford sin importa cuanto bo ta yama? Bo ta desea di haci yamada anochi y den weekend cuanto cu bo ta desea? Anto pidi un Telefon Fiho.
Telefon Fiho
TeleGratis
Yama gratis di bo Telefon Fiho!
Nos paketenan TeleGratis y TeleGratis Plus ta permiti bo pa yama gratis di bo Telefon fiho pa otro Telefon fiho di 8 p.m. te 8 a.m. y 24 ora pa dia den weekend. Ambos pakete ta ofrece un bundle di minuut gratis cu por uza durante dia pa yama di fiho pa fiho.
TeleGratis
- Minuut30
TeleGratis Plus
- Minuut 120
Paketenan Basico
SETAR ta ofrece 3 pakete basico pa un suma fiho pa luna:
- TeleBasico
- TeleAvansa
Tele 60+
TeleBasico
TeleAvansa
Tele60+
Add-ons pa Telefon Fiho
Nos Add-ons pa Telefon Fiho ta brindabo e possibilidad pa personalisa bo servicio di Telefon Fiho.
Add-ons pa Telefon Fiho:
*E opcion aki ta inclui caba den e paketenan di TeleGratis.
Mobil – Add-on Bundle
Yamada telefonico economico di un Telefon Fiho
Nos Mobil Add-on bundles ta permiti bo yama otro usuario di SETAR mobil di un Telefon fiho na tarifa economico.
Mobil Add-on Bundles:
- Minuut30
- Minuut60
Preguntanan frecuentemente haci relaciona cu Telefon Fiho
Bo por contact nos servicio na cliente na 114. Pa interupcion o mal funcionamento di servicio por fabor yama nos linea di "storing" na 117.
Tin 2 posibilidad pa blokea number/servicio:
- '"Permanent Blocking" (Blokeo Permanente). Cu Blokeo Permanente yamada haci pa number di celular y internacional ta ser blokea automaticamente.
- "Subscriber Controlled Blocking" (Blokeo controla pa e cliente mes). Manera ta e caso cu "Permanent Blocking", yamada pa number di celular y internacional ta ser blokea y adicionalmente bo por añadi otro number.
Blokeo di number ta costa Afl. 10,- pa luna plus un cobranza di un solo biaha di Afl. 25,- pa instalacion.
Abonnement di Plan special “Tele60+” ta duna bo mas cu e plan basico “TeleBasico”.
Bo ta haya e siguiente extranan: 'Talk & Save', 'Subscriber Controlled Blocking', 'Caller ID' y mucho mas.
Contact
Mester ayudo?
- Yama Internet Helpdesk: 139


text:
Oranjestad – E isla su torneo di golf mas popular, organisa pa Arion Wine Company den colaboracion cu Wente Vineyards y Papiamento Restaurant, a tuma luga na Tierra Del Sol Golf Course den fin di siman ultimo.
Na bispo di e torneo, e productor di binja di e di cuater generacion di California su binjero mas bieu y continuamente opera, Eric Wente, a yama e sponsornan y hungadornan bon bini na e hardin tropical di Papiamento Restaurant cu un seleccion di su mesun binjanan excelente di Wente, gradiciendo nan personalmente pa nan participacion den e torneo di golf caritativo e siguiente dia.
E fiesta a conta cu catering superbo di platonan di cuminda di lama, incluyendo marinated octopus y razor clams, pate importa di Hulanda y keshi Frances, escargots y salada creativo di Papiamento Restaurant, di cual su donjo, chef y propietario Eduardo Ellis, a companja Govert van der Hout di Arion Wine Company pa ricibi y cuminda esnan presente.
Papiamento restaurant su cuminda a wordo combina perfectamente cu algun di e miho seleccionnan di binja di Wente Vineyards manera Wente Vineyards Louis Mel Sauvignon Blanc, 2013, Wente Vineyards Morning Fog Chardonnay, 2014, Wente Vineyards Riva Ranch, Pinot Noir, 2012, Wente Vineyards, Riverbank Riesling, 2013 y Wente Vineyards Charles Wetmore, Cabernet Sauvignon, 2013, entre nan.
Despues di ta organisando e torneo pa e ultimo 11 anjanan, for di e anja cu e compania a wordo funda, van der Hout a gradici e sponsornan di e torneo y a introduci e representante di e Fundacion di Autismo, incluyendo un patologo di papia y un terapista di papia, kende a duna un presentacion cortico tocante nan trabou riba e isla.
Den transcurso di e ultimo 11 anjanan, Wente Vineyards – Papiamento Restaurant Golf Tournament a recauda un suma grandi di placa dedica pa proyectonan comunitario, danki na e generosidad di su tres partnernan principal y e sponsornan cu ta sostene nan: Aruba bank, Aruba Aloë, AIB Bank, Tundruk N.V., Aruba Happy Rentals, Lexus, Nagico, Plus Accountants, AWA, Robertson Fire, Albo, Setar, Fofoti Tours and Transfer, Complete Logistics, Century Group, ASD, Oduber & Kan, y e Aruba Airport Authority.
E recipiente di e fondonan pa e anja aki a wordo escohi conhuntamente cu famia Ellis, e donjonan di Papiamento restaurant, specialmente Lenie Ellis, e mama di chef y propietario Edward Ellis.
Riba nos portretnan por mira: Eric Wente, Govert van der Hout y e ekipo di Arion Wine Company, profesional di golf James Kiley, y Director di Golf Oliver Riding, kende a splica e reglanan pa e torneo e siguiente dia!


text:
Pa basta tempo hospital kier a bin cu e curso di “gezondheidsrecht” pa dokternan. Hospital a scoge e tema aki, pasobra tin e necesidad aki desde hopi tempo caba. E ta un experticio riba su mes, unda cu e dokter ta haya hopi di haber cu asuntonan legal cerca un pashent.
Na mes momento tambe e hurista cu tin cu salvaguardia interes di cada un di nan, pues tanto di e pashent como di e specialista. Diabierna y diasabra awo e curso aki lo tuma luga dirigi pa dos profesor di Hulanda cu hopi experticio riba e parti di derechonan den e parti di cuido medico. Un dokter, sea e ta realisa of no, tin masha hopi di haber cu asunto legal cu ta acopla den cuido di epashent. “Pa nos esey tabata e motibo pa organisa e charla. E lo ta e prome cu lo tuma luga akinan naAruba”, asina sr. Ezzard Cilié a duna di conoce. A base di esaki nan lo mira si mester bay mas aleu cu esaki of no. Pero e biaha aki Hospital a scoge estrictamente pa tene e curso aki p’e dokternan cu tin di haber cu e afinidad di derecho y legal den un relacion entre dokter y pashent. P’e dos dianan aki lo tin diferente orador cu lo duna presentacion, di cual un di nan ta un profesor di “gezondheidsrecht”, cu den pasado tabata Hues. E otro orador tambe ta un profesor di “interne geneeskunde”, kende tin hopi aña di experencia riba e tereno legal pero den mundo di medicina.
Ora di pone nan dos hunto, por spera un curso hopi grandi y estrecho, den loke cu nan tin di conta riba nan tereno. E secretaris y hurista di Hunta di Directiva y Hunta di Supervision di HOH a acumula durante aña hopi experencia, y tambe lo ta un di e oradornan durante e curso aki. E tin hopi experencia y lo comparti esaki hunto cu e dos profesornan. Ta hopi importante p’e dokternan sa kico mester haci y kico nan no mester haci, kico ta e derecho di pashent y mucho mas riba e tereno legal; asina sra. Ester van der Burg a splica. E curso aki lo ta specificamente riba e tereno di “gezondheidsrecht”, cual no ta solamente loke ta den “wetboek”, pero tambe den e “wetgeving” nobo, esta e “landsverordening BIG”. Ester van der Burg a duna di conoce cu tambe tin e “landsverordening kwaliteit in de gezondheidzorg”, cual lo suministra mas informacion riba dje. Diabierna y diasabra e profesornan lo duna e curso, unda cu e dokternan lo tin oportunidad pa haci pregunta riba casonan cu nan a haya y e oradornan lo por duna un splicacion amplio riba esaki. Nan lo por splica riba e parti di “medisch beroepsgeheim” y e dossier di pashentnan di cual famia di pashent tin biaha sa puntra p’e dossier y e ta poni den ley cu si dokternan mag of no di duna otro hende esaki.


text:
Lote di droga a drenta na e Santana di Cacho den oranan di madruga....
Diabierna mainta a drenta informe di cu tin un boto pega na e beach na Santana di Cacho, mesora a dirigi un patruya na...
Accidente cu hende herida banda di Cas di Max na Meiveld
Diabierna mainta a drenta informe di un accidente cu hende herida banda di Cas di Max na Meiveld, mesora a dirigi tanto polis como...
Associacion di radio-emisoranan di Aruba a firma derechonan di autor cu Buma Stemra na...
Diabierna mainta associacion di radio-emisoranan di Aruba a firma un acuerdo cu Buma Stemra pa asina e radio-emisoranan cada un independiente paga pa derechonan...
Artista invita Petit Tango Fest Curacao 2018 Mauricio Castro (Buenos Aires), famoso maestro mundial...
E fechanan 1-3 Juni pa e prome festival di Tango na Korsou:”Petit Tango Fest Curacao 2018” ta aserkando I nos ta de total preparashon....
Polis y bombero a bay pa un candela basta grandi na Seroe Janchi
Diahuebs anochi a drenta informe di un candela grandi na Seroe Janchi, mesora a dirigi tanto polis como bombero na e sitio. Na yegada...
Fundashon Desaroyo i Progreso organiseert van februari tot juni 2018 de ‘Luna di STIMA’,
Fundashon Desaroyo i Progreso organiseert van februari tot juni 2018 de ‘Luna di STIMA’, waarbij ruim 200 kinderen in de leeftijd van 9 tot...
Booshi Wever (UPP): CRISISHEFFING TA PA CIERTO MINISTERNAN SIGUI DEROCHA PLACA??
Un debate largo den parlamento a tuma lugar pa hustifica implementacion di un “crisisheffing”. Tin un debe astronomico y gobierno mester cremencha pa di...
Gobernador di Aruba a inaugura e nomber y minister di justicia a inaugura e...
Awe mainta minister di justicia tabata presente na inauguracion di Cas di Siguridad. Un dia hopi grandi pasobra cu Cas di Siguridad por yuda...
Gobernador di Aruba a inaugura e nomber y minister si justicia a inaugura e...
Awe mainta minister di justicia tabata presente na inauguracion di Cas di Siguridad. Un dia hopi grandi pasobra cu Cas di Siguridad por yuda...
HOFFI PRIKICHI CU MEGA-SESO SPORT TORNEO!
HOFFI PRIKICHI CU MEGA-SESO SPORT TORNEO! Hoffi Prikichi --- Despues di hopi tempo, e prikichinan a cuminsa bati hala ferozmente na Hoffi Prikichi exigiendo...


text:
Tur instancia ta trahando riba abuso di mucha?
Ta varios luna pasa cu nos comunidad a haya un shock cu nunca el a haya. E señal di mal funcionamento di nos vangnet social a pone tur persona o instancia cu tabata carga algun responsabilidad core sigura nos cu nan ta comprende nan responsabilidad y cu den e caso particular aki no tabata nan fayo. Nos no tabata ni ta convenci di esey, pero madurez ta obliga nos pa no bay den ningun sorto di blame game pero a laga nos curioso pa sa kico ta bay pasa seguidamente, pa crea un situacion mehora, unda en todo caso ta hopi improbabel cu algo asina por ripiti. Nos hasta pa algun tempo a pone un banner riba un pagina, pa tene e memoria na e dos criaturanan bibo, y naturalmente como un recordatorio na tur esunnan cu tin un responsabilidad den esaki, no mirando atras sino mirando pa futuro, pa informa comunidad segun paso concreto keda tuma den e proceso aki.
Nos no ta bisa cu a bira completamente keto. Asina nos por a mira un entrevista cu e directora di departamento di Asunto Social unda na un manera bastante abierto y franco el a duna cuenta di e deterioro cu tabatin den e cuido social. Nos ta comparti e opinion ey cu ne, pasobra ta esey ta loke nos a mira sucede durante varios aña, unda gobierno tabatin otro prioridad. Nos no mester di bay ripiti tur e pasonan falso haci den e proceso aki, ni pakico a haci asina. Pero si a decepciona nos un poco cu e enfasis di e entrevista tabata riba e horror story di pasado, na luga di kico ta bay haci di awor en adelante. No cu nos kier pone e responsabel pa loke a sucede den deterioro di trabao social, pasobra el a yega recientemente den e trabao aki y sigur lo a topa cu un situacion cu ta bastante diferente di loke e tabata custumbra na Hulanda. Por ehemplo e no tabata responsabel pa e situacion idiota unda a reduci e cantidad di oficina den distrito (rayonkantoor) di e departamento, creando mas distancia cu e cliente. Nos a kere cu e filosofia mester ta cu bo ta trahando pa e grupo mas vulnerabel den comunidad, cu menos bon cu otro sa con pa busca nan caminda den bida, anto abo (gobernacion) mester bay cerca nan.
Pero kico a haci? A reduci e puntonan di contacto na tres: San Nicolas, Paradera, y oficina principal na Playa. De paso mester bisa cu e ultimo aki ta un edificio den decadencia, no digno pa un departamento di gobierno traha aden, pero enfin, nan no ta e uniconan. En todo caso, districtonan grandi manera Noord no tin un oficina mas y e pregunta ta si den e plannan pa mehoracion ta teniendo cuenta cu esaki. Tambe nos ta mira cu preocupacion e problemanan social na Sabana Basora/Pos Chikito cu formalmente lo ta cay bao di San Nicolas, loke ta un distancia basta grandi. Anto nos no ta papiando mes di e otro recursonan cu mester ta presente, di cual nos ta spera cu nan t’ey pero cu e miedo cu no ta asina.
Pero no ta solamente e departamento aki tin su cosnan di drecha y nos no ta duda di bon boluntad tampoco. Con ta para por ehemplo cu e sistema di notifica ausencia di mucha, entre scol y Inspectie di Enseñansa, den cuadro di leerplicht? Tin algo positivo di anuncia, den sentido cu a bin cu regla mas estricto y practico? Pasobra impone regla ta facil, pero nan ta factibel pa por exigi cumplimento? Tin mas capacidad na e servicio aki pa atende e responsabilidad aki?
Di otro banda, nos ta mira cu tin instancia cu a habri mas canal di comunicacion, manera Voogdijraad cu ta activo riba Facebook pa duna informacion. Esey ta bon pero no ta suficiente. Ta trata tambe di e monitoreo di mucha cu ta caba den e proceso y sin embargo por cay den un situacion unda no tin suficiente bista riba kico ta pasando cu ne. Aki ta hopi importante pa e cooperacion entre instancia keda regla na un bon manera, tambe pasobra un di e fayonan general den gobernacion – no ta trata di e instancianan cu nos ta mencionando awor ta e tendencia di enfatisa importancia di e trabao propio y no tin un deseo general pa comparti informacion. Aki aya sigur tambe lo tin obstaculo legal pa comparti informacion, ya cu tin caso unda ta trata di informacion confidencial cu no sin mas por comparti cu otro instancia. Esaki logicamente lo tuma algun tempo pa identifica y propone cambio legal unda esaki ta posibel.
Y finalmente, nos tambe sa cu e keho mas scucha ta cu ‘no hay plata’.Esey ta berdad pero tambe ta asina cu den tur trabao tin hopi cos cu por tuma luga sin cu necesariamente mester tin un saco di placa presente prome. Tambe tin algo otro cu no ta costa practicamente nada: Informacion na publico. E computer pa traha e mensahe t’ey caba y prensa ta contento cu un informacion cu por trece pa publica. Asina ta, informa nos.


text:
ORANJESTAD – Siman a cuminsa cu un momento importante pa futuro di turismo na Aruba, specificamente pa loke ta trata turismo crucero. Un delegacion consistiendo di ministernan Danguillame Oduber y Chris Romero, CEO di ATA Ronella Tjin Asjoe-Croes, Patrick Melchiors y Cruise Manager, Mario Arends, y Humphrey Tromp di APA a reuni cu ehecutivonan di Carnival Cruise Lines y Royal Caribbean Cruise Lines. Reunionnan a tuma lugar na nan sede na Miami. Esaki ta dos di e liñanan di crucero mas grandi na mundo, y como tal, sigur hopi relevante pa Aruba su industria turistico.
E bishita tabatin como obhetivo pa analisa e aña cu ta culminando, pero principalmente pa informa di proyeccionnan, pero tambe brinda informacion di entre otro desaroyo na puerto di Aruba. Esaki no ta prome biaha cu ta trata e topico aki cu lineanan crucero, pero ta di importancia pa mantene esakinan bon informa. Minister y autoridadnan presente a reitera e compromiso di Aruba pa cu e industria y bienestar di turismo crucero. Lineanan a resalta e forsa di Aruba y e relacion estrecho cu ta existi entre autoridadnan y e ehecutivonan di ambos linea.
Turismo crucero ta proyecta pa crece cu 16% e aña aki y pa otro aña ta premira cu e obhetivo di crecemento di 7% lo ser logra. Te cu oktober e aña aki por mira un crecemento di 23% compara cu aña pasa. E crecemento ta bin primordialmente door di crecemento den lunanan ‘low’ pa turismo crucero, esta di mei pa september.
Carnival Cruise Lines ta proyecta di trece un total di 185 mil turista e aña aki y lo mantene esaki pa otro aña. Di parti di Carnival Cruise Lines, Aruba ta ricibi entre otro e barco ‘Carnival Vista’. Pa loke ta trata Royal Caribbean Cruise Lines conhuntamente cu Celebrity Cruise Lines, Aruba lo ricibi un total di 195 mil pasahero e aña aki, mientras cu na 2018 esaki lo ta proyecta pa 210 mil pasahero. Mester bisa cu Royal Caribbean Cruise Lines y Celebrity a categorisa e ‘rating’ cu pasaheronan ta duna pa Aruba como esun mas fuerte pa nan den Caribe. A reteira cu semper Aruba ta score bon, pero cu Aruba a surpasa su propio ‘rating’ halto e aña aki.
Durante e reunionan, ambos Minister y autoridadnan a compila informacion cu por yuda den sigui mehora e experiencia di e bishitante. Minister di Turismo a indica cu lo traha riba puntonan di mehoracion na un manera rapido pa asina por sigui mantene e posicion fuerte di Aruba, como tambe sigui mehora ‘negoshi’ pa ambos Aruba como e lineanan crucero. Puntonan di atencion ta inclui: orarionan cu tiendanan ta habri den e area di nos capital, ilustrando cu lo ta bon pa tiendanan ta habri despues di 6 or. Tambe e variedad di oferta cu Aruba mester enfoca riba dje, parando keto aki na ‘experiencianan nobo’ cu tokenan diferente y cultural. A sigur subraya e importancia di sigui pone atencion na ‘congestion’ den trafico, y riba maneho di e fluho di pasaheronan. Hecho ta cu na Aruba pasaheronan ta sinti nan na cas y sigur y esaki mester keda manteni tambe.
Tabata reunionnan fructifero cu lo sigui stimula desaroyo di e industria aki den bon direccion. Algo di importancia considerando cu cada pasahero ta gasta US $112.- promedio durante nan bishita di algun ora na Aruba.
(ADVERTORIAL)
ORANJESTAD - Ora bo dia di suerte yega, no tin duda cu ta pa bo e la yega. Ashline a pasa Lucky Trailer y a cumpra diferente numbernan. Esun cu a sali ganado ta 6453 signo Leo. E la inverti solamente un suma chikito di 50 cen na e numbernan cu a sali y asina a resulta e feliz ganado di 12.500 florin. Zodiac ta haci otro hungado un feliz ganado. Hopi pabien!
ORANJESTAD - Sr. Mario Alcaldo Croes – mihor conoci como Aiky Croes a pasa su gasoline dealership di Savaneta pa su ruman homber Rudy Croes. Durante un evento recien, FMSA a reconoce e dos personanan aki den un ceremonia special. Sr. Croes a inicia su carera den Colony na an?a 1960, como empleado di e gas stacion di su tata Sr. Francisco C. Croes y por ultimo como dealer di e stacion di gasolin na Savaneta, awor conoci como Citgo Savaneta. Un carera di 58 an?a cu seguramente ta di admira. Na mes un momento, FMSA a reconoce Sra. Elva Croes-Tromp—mihor conoci como Sra. Elsa Croes casa di Sr. Aiky Croes, pa su an?anan di servicio na e stacion di gasolin di Savaneta. Sra. Croes a traha 53 an?a na e dealership di famia Croes, el a cuminsa su carera como empleada y despues como accountant di e dealership.
ORANJESTAD - Despues cu prome minister di Aruba Evelyn Wever a papia cu varios importado di fruta na Aruba, a haci peticion pa habri e frontera prome cu 6 di juni, y no warda te e fecha ey. Asina el a bisa NoticiaCla den un entrevista exclusivo dialuna merdia. E peticion Wever a tuma hopi na serio y tabata den reunion cu nan constante y wak si por habri e frontera mas tempran pero solamente pa fruta y berdura y pisca. Pesey e reunionnan aki ta. Venezuela a priminti cu diabierna ultimo mas tarda lo a manda e documentonan necesario, pero no a haya nada ainda. “Awe mi a bolbe puntra autoridad si nos por habri e fronteranan prome cu 6 di juni, y nan a bisami cu manera cu cos ta aworaki, nos no sa ainda kico Venezuela ta expect di nos” Wever a bisa. A papia cu e embahador di Hulanda na Venezuela pa trece fruta y berdura mas barata for di eynan.
ORANJESTAD - Zodiac a parti otro premio di Afl. 12.500,-, y e biaha aki na meneer H.E. Ibarra. E la cumpra 50 cent na combinacion di number 6453 cu signo Leo y a bira un ganado. Riba 7 di mei e la pasa Oficina principal di Lotto, na Oranjestad, pa reclama su premio. E la cumpra su ticket di suerte na Indio Stewart Lottery Sta. Helena.
ORANJESTAD -Recientemente Office Systems Aruba a keda completamente cla cu entrega di muebles di skol y tambe tur equipo pa gymzaal na Prinses Amalia Basisschool na Sero Blanco. Tur muebles y equipo di gymzaal a bin di Europa y ta di un calidad duradero. Como cu e instalacion di e gymzaal ta algo hopi specialisa Office Systems Aruba a haci esaki conhuntamente cu un experto di e fabrica pa asina garantiza un bon trabao y seguridad di e muchanan cu ta bai haci uso di e instalacionnan nobo di gymnastiek cu tin.


text:
Enseñansa Secundario
Na Aruba nos conoce e siguiente tiponan di Enseñansa Secundario.
Enseñansa Secundario riba tereno profesional:
Enseñansa Secundario Special:
> Scol Practico pa Ofishi (SPO)
Enseñansa Secundario riba tereno general:
Ordenansa nacional (ley)
Enseñansa Secundario na Aruba ta reglamenta den e [Landsverordening voortgezet onderwijs (AB 1989 no. GT 103)]
Directiva
Tin scol publico y scol particular cu ta ofrece enseñansa secundario. Dienst Publieke Scholen (DPS) ta dirigi y ta encarga cu administracion di e scolnan publico. E otro directivanan di scol ta encarga cu e scolnan particular.
Mayoria directiva di scol ta wordo subsidia door di gobierno. Pa por ricibi subsidio di gobierno un scol mester cumpli cu e rekisitonan describi den e ley ariba menciona.
En general, studiante di enseñansa secundario ta entre e edad di 12 pa 15 à 17 aña y ta drenta enseñansa secundario despues di a completa scol basico.
Noticia
- 04-25-2017 - Resultado di “Colegio Toets”
- 04-06-2017 - “Colegio Toets” nacionalisa
- 11-21-2016 - Hour of Code
- 08-01-2016 - Aumento den cantidad di alumno pa ciclo basico HAVO/VWO
- 06-26-2016 - Summer School 2016
- 05-30-2016 - Norma di Admision HAVO/VWO 2016/2017
- 04-12-2016 - Toelatingstoets Colegio Arubano y Colegio San Nicolas
- 02-11-2016 - Minister di Enseñansa a reuni cu SMOA
- 05-05-2014 - Programa piloto “beyond the bell” pa scolnan secundario
Info / Contact
> Directivanan di Scol
> Scolnan Secundario


text:
SURINAME — E skol di Taekwondo, Olympia Taekwondo Association resientemente (10-06-2017) a partisipá na un kompetensia internashonal ku a tuma lugá na Sürnam. Na e kompetensia titulá Sürnam open, a partisipá diferente pais manera Aruba, France Guyana, Brazil, Trinidat, Curaçao naturalmente Sürnam.
Den e biahe deportivo aki e skol di Taekwondo, Olympia Taekwando Association, a partisipá ku un selekshon di 3 atleta i tabata tin peleanan hopi fuerte. E selekshon di Curaçao a sa di bin Curaçao bèk ku 3 bròns. E atletanan ta : 1. Bròns -Nasser Lahham, 2. Bròns -Harif Roojeri 3. Bròns -Thaveon Donker. I tambe Olympia Taekwondo Association a haña un plakat di a partisipá na Sürnam open pa 10 aña konsekutivo.
Olympia Taekwondo Association kier a gradisí tur e mayornan ku a hasié biahe di Sürnam posibel pa e atleta nan.
E direktiva di OTA lo sigui traha hopi duru riba fondo nan di manera ku nos atletanan por sigui desaroyá den bida i e deporte di taekwondo. Punto nan ku nos ta traha riba dje ta desaroyo personal, disiplina, konfiansa propio, ekilibrio/balansa i spiritu indominabel di manera ku e atleta lo por profilá bon tantu na skol, deporte i den bida en general.
OTA ta hopi kontentu ku Sa-bum-nim (entrenadó) GilsonLourens ku a sa di hasi un bon trabou ku nos atletanan por a bini kas bèk ku un bon resultado.
Keda pendiente pa mas di Olympia Taekwondo assocation ku lo sigui traha pa futuro di su atletanan.


text:
Di mes huntu ku esnan ku a keda manda pa Nicolas Maduro. Den e reunion aki a trata entre otro kontrabanda di produktonan ku ta Sali di Venezuela pa e islanan aki. Dado momentu despues dje reunion Venezuela a laga sa ku hinter e asuntu a normalisá, pero despues ta surgi tòg un situashon ku nan a duna di konosé ku e embargo ta pa un tempu indefiní. Di aya bandanan Union Oropeo a dal Venezuela un gòlpi fuerte ora dor di tuma medida kontra 7 alto ofisial di nan. E medida aki di parti Union Oropeo a trese kuné ku Venezuela a reakshoná di forma fuerte kontra nan. Venezuela ta d opinion ku union Oropeo a tuma e medida aki pa sirbi interes di Merka.
Nan a pidi Union Oropeo pa lanta e medida tuma kontra dje 7 alto funshonarionan aki. Pa bin bek na Kòrsou, mester bisa ku rumornan ta insidente kiko ta e motibu real ku Presidente Sr Nicolas Maduro lo a tuma we medidanan kontra dje Islanan ABC. Segun informashonnan risibí ta asina ku Banko Sentral lo tin beslag riba kuentanan offshore di Venezuela. Esaki ta e rumornan ku ta sirkulando. Redakshon di Vigilante a trata na drenta den kontakto ku Minister di Finansa Sr Kenneth Gijsbertha, pero no a logra hañ’é na telefon. E rumornan ta insidente ku esaki ta lokual ku lo a hasi Sr Nicolas Maduro furioso.
Tambe a bin na konosementu di Vigilante ku lo tin un tanker venezolano na kadena. Parse ku den e tanki aki tin krudonan i ku e ta na kadena. Kon leu e 2 puntonan aki ta basa riba bèrdat nos no sa i ta pa tal motibu nos a drenta den kontakto ku Sr Kenneth Gijsbertha pa nos por risibí mas informashon al respekto. Lokual ku si redakshon di Vigilante por bisa ta ku na nivelnan internashonal tin medidanan ku lo ser tuma kontra sigur Sr Nicolas Maduro. Ta asina ku OEA a entrega un keho ofisial kontra su Gobièrnu na Korte Internashonal ku ta situá na Hulanda. U e paso aki OEA kier pa trese Sr Nicolas Maduro na huisio pa e forma ku a mata Oscar Perez, segun informashonnan ku nos por a tuma nota di dje. Tumando na kuenta di tur e desaroyonan aki ku ta tumando lugá na Venezuela nos por bisa ku tur lo tin reperkushon pa Islanan ABC ku ta dependé hopi di lokual nan ta importá.
Pa Kòrsou sigur mas ainda, tumando na kuenta ku PDVSA ta run Refineria Isla kua ta un ardu mayor di nos ekonomia. Den transkurso dje di awe nos lo bolbe trata na drenta den kontakto ku Minister Sr Kenneth Gijsbertha. Nos lo sigui e desaroyonan di aserka pa por mantené nos lektornan debidamente bon informá.


text:
DEN HAAG – Danny de Paepe di Bureau di Informacion di Union Europeo recientemente a haci un bishita di cortesia cerca Minister Plenipotenciario Guillfred Besaril.
Durante di e bishita a papia riba e proximo eleccion pa Parlamento Europeo, 23 di mei otro aña. Habitantenan di Aruba cu tin paspoort Hulandes of paspoort di un otro pais Europeo ta ciudadanonan Europeo. Esaki kiermen cu nan tin derecho di voto pa e eleccion aki. Hopi persona den e partinan di Reino Caribense no tur ora ta conciente di e derecho aki. Mester bin mas informacion riba kico Union Europeo ta haci riba diferente tereno y kico esaki ta nifica pa e Arubiano.
Minister Besaril a bisa sr. De Paepe cu akinan tin trabao ainda pa haci y ta spera cu e Bureau di Informacion di Union Europeo, mescos cu nan ta brinda informacion na ciudadanonan na Hulanda, por brinda e mesun servicio aki pa e habitantenan na e parti di Reino Caribense.
Nota pa redacion: E potret ta cortesoa di Cas di Aruba


text: Central di Polis ta manda un patruya pa Today Minimarket na Weg Seroe Preto, caminda cu lo tabata tin 2 homber cu lo tabata bendiendo productonan sin cu tin e permiso pa esaki. Segun informenan, e dos hombernan tabata papia Spaño y tabata core un Hyundai H1, nr V- 2854. Na nan yegada nan ta wak e auto en cuestion para dilanti di e localidad. Polis ta acerca e chauffeur cu a bisa di ta yama I.A.G.R. y cu e lo ta traha pa un compania Distribution BD. Segun e persona, su doño di trabao ta yama K.B. E no por a mustra su permiso pa bende. Hunto cu I.A.G.R. tabata hunto cu’n otro persona Y.G. naci na Venezuela dia 6 di juni 1987. A pidi G. pa su permiso y e ta declara cu su identificacion tabata na su trabao y cu e tin 3 luna caba na Aruba. Mas aleu Y.G. a bisa cu e no tin un permiso di trabao. Esaki tabata motibo pa polisnan hib’e warda di polis y controla su informacion duna. Na warda a yama personal di IASA y a entrega G. na e personal di IASA. Personal di I.A.S.A. a informa polisnan cu enberdad G su tempo di estadia a pasa caba.


text:
- Created: 14-05-18
- Last Login: 14-05-18
User Profile
Ruth Job advertisements
Description: Sra (YDK) yu di Korsou all around ta buska trabou domestiko di dialuna pa diabierna. Sea bo ta hopi druk of kansa mi ta juda bo ku mil amor. Jama 5186752 pa nos kombersa
Publish Date: 14-05-18
Description: Sra (YDK) yu di Korsou 50 + ku hopi anja di eksperensha - serio y responsabel ta buska trabou di live in di dialuna pa diabierna y wknd liber. Tambe mi por judabo ku tur bo trabou nn domestiko.Si bo ta serio jama 5186752 pa nos kombersa
Publish Date: 14-05-18


text:
Roma
Roma (na italiano: Roma [ˈroːma]) ta un siudad den Italia conoci con siudad eterno. Ta e kapital den pais, den provinsia y tambe den Lazio. Ku 2,7 mion hende na 1.285,3 km², ta e siudad mas grandi den Italia y e di cuater siudad mas grandi den Union Oropeo. E area urbano di Roma tin un populashon di 3,8 mion hende. E siudad ta na porshon sentro-osidental den peninsula italika. Roma tin na su interior e Siudad Vatikano.
Den mundu bieu, tabata e kapital di Reino di Roma, di Republika Romano y di Imperio romano. Desde e siglo I, e siudad ta sede di papado y den e siglo VIII e siudad a bira e kapital di Estadonan Pontifisio, ku a dura té 1870. Den 1871, Roma a bira e kapital di Reino di Italia y den 1946 di Republika Italiano.